Document ID: 32010D0630

DECIZIA COMISIEI
din 5 octombrie 2010
privind contribuția financiară a Uniunii la programul național al Franței, la cel al Țărilor de Jos, la cel al Suediei și la cel al Regatului Unit pentru colectarea, gestionarea și utilizarea datelor în sectorul pescuitului în anul 2010
[notificată cu numărul C(2010) 6744]
(2010/630/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 861/2006 al Consiliului din 22 mai 2006 de stabilire a măsurilor financiare comunitare privind punerea în aplicare a politicii comune în domeniul pescuitului și în domeniul dreptului mării (1), în special articolul 24 alineatul (1),
întrucât:
(1)
Regulamentul (CE) nr. 861/2006 stabilește condițiile în care statele membre pot beneficia de o contribuție din partea Uniunii Europene pentru cheltuielile suportate în cadrul programelor lor naționale pentru colectarea, gestionarea și utilizarea datelor din sectorul pescuitului.
(2)
Aceste programe trebuie elaborate în conformitate cu Regulamentul (CE) nr. 199/2008 al Consiliului din 25 februarie 2008 privind instituirea unui cadru comunitar pentru colectarea, gestionarea și utilizarea datelor din sectorul pescuitului și sprijinirea consultanței științifice cu privire la politica comună în domeniul pescuitului (2) și cu Regulamentul (CE) nr. 665/2008 al Comisiei (3) de stabilire a normelor detaliate de aplicare a Regulamentului (CE) nr. 199/2008.
(3)
Belgia, Bulgaria, Danemarca, Germania, Estonia, Irlanda, Grecia, Spania, Franța, Italia, Cipru, Letonia, Lituania, Malta, Țările de Jos, Polonia, Portugalia, România, Slovenia, Finlanda, Suedia și Regatul Unit au prezentat programe naționale pentru colectarea, gestionarea și utilizarea datelor din sectorul pescuitului în anii 2009-2010, în conformitate cu dispozițiile articolului 4 alineatele (4) și (5) din Regulamentul (CE) nr. 199/2008. Programele respective au fost aprobate în 2009 în conformitate cu articolul 6 alineatul (3) din Regulamentul (CE) nr. 199/2008.
(4)
Prin Decizia 2010/369/UE a Comisiei (4), Comisia a stabilit contribuția financiară a Uniunii la programele naționale respective în anul 2010, cu excepția programului Franței, a celui al Țărilor de Jos, a celui al Suediei și a celui al Regatului Unit.
(5)
Franța, Țările de Jos, Suedia și Regatul Unit au prezentat modificări la programele lor naționale pentru anul 2010, în conformitate cu articolul 5 alineatul (2) din Regulamentul (CE) nr. 199/2008. Modificările respective au fost aprobate de Comisie în 2010 în conformitate cu articolul 6 alineatul (3) din Regulamentul (CE) nr. 199/2008.
(6)
Statele membre menționate au prezentat de asemenea previziuni bugetare anuale pentru anul 2010 în conformitate cu articolul 2 din Regulamentul (CE) nr. 1078/2008 al Comisiei din 3 noiembrie 2008 de stabilire a normelor de punere în aplicare a Regulamentului (CE) nr. 861/2006 al Consiliului cu privire la cheltuielile efectuate de statele membre pentru colectarea și gestionarea datelor de bază în sectorul pescuitului (5). Comisia a evaluat previziunile bugetare anuale în conformitate cu articolul 4 din Regulamentul (CE) nr. 1078/2008, luând în considerare modificările aprobate la programele naționale.
(7)
În conformitate cu articolul 5 din Regulamentul (CE) nr. 1078/2008, Comisia aprobă previziunile bugetare anuale și stabilește contribuția financiară anuală a Uniunii la fiecare program național în conformitate cu procedura prevăzută la articolul 24 din Regulamentul (CE) nr. 861/2006 și în temeiul rezultatelor evaluării previziunilor bugetare anuale, după cum se prevede la articolul 4 din Regulamentul (CE) nr. 1078/2008.
(8)
Articolul 24 alineatul (3) litera (b) din Regulamentul (CE) nr. 861/2006 prevede că rata contribuției financiare se stabilește printr-o decizie a Comisiei. Articolul 16 din același regulament prevede că măsurile financiare ale Uniunii în domeniul colectării datelor de bază nu trebuie să depășească 50 % din costurile suportate de statele membre pentru realizarea programului de colectare, gestionare și utilizare a datelor din sectorul pescuitului. Articolul 24 alineatul (2) prevede că se acordă prioritate acțiunilor celor mai adecvate pentru îmbunătățirea colectării datelor necesare pentru politica comună în domeniul pescuitului.
(9)
Prezenta decizie constituie decizia de finanțare în sensul articolului 75 alineatul (2) din Regulamentul (CE, Euratom) nr. 1605/2002 al Consiliuluii din 25 iunie 2002 privind Regulamentul financiar aplicabil bugetului general al Comunităților Europene (6).
(10)
Măsurile prevăzute de prezenta decizie sunt conforme cu avizul Comitetului pentru pescuit și acvacultură,
ADOPTĂ PREZENTA DECIZIE:
Articolul 1
Valorile globale maxime ale contribuției financiare a Uniunii care se acordă Franței, Țărilor de Jos, Suediei și Regatului Unit pentru colectarea, gestionarea și utilizarea datelor din sectorul pescuitului pentru 2010 și rata contribuției financiare a Uniunii sunt stabilite în anexă.
Articolul 2
Prezenta decizie se adresează statelor membre.
Adoptată la Bruxelles, 5 octombrie 2010.

Labels: 18
15
6